cyanic-selkie/wikianc huggingface dataset:
Նատալյա Չմուտինա
Կենսագրություն
1971 թվականին ճարտարապետ Ա. Ստուկալովի և Յ. Չեկանյուկի հետ աշխատել է «Կահույքի տանը»։ Նախագիծը մտահղացել է դրա հեղինակը՝ Ն. Չմուտինան, երկակի ներկայացմամբ՝ առևտուր և ցուցահանդես։ Նախագծում ներկայացվել են առևտրային հարկեր, նաև իրական բնակարանների ինտերիերի արտացոլման նախագիծ՝ կահույքի կոմպոզիցիաների օրինակներով ։ 1974 թվականից եղել է Կիևի պետական արվեստի ինստիտուտի պրոֆեսոր։ Աշխատել է Կիևի ճարտարապետական և նախագծային կազմակերպություններում։ Համահեղինակ է Կիևում Կրեշչատիկի զարգացման նախագծի և մի շարք հասարակական և արդյունաբերական շենքերի նախագծերի։
Նատալյա Չմուտինան մահացել է 2005 թվականին, 92 տարեկանում։ Ծննդյան 100-ամյակի կապակցությամբ Կիևի Վոլոդիմիրսկա փողոցի 22 տանը, որտեղ ապրել է ճարտարապետը, 2012 թվականի նոյեմբերի 29-ին տեղադրվել է հուշատախտակ։
Աղբյուրներ
Կատեգորիա:Խորհրդային ճարտարապետներ Կատեգորիա:Ուկրաինացի ճարտարապետներ Կատեգորիա:Կին ճարտարապետներ Կատեգորիա:Ուկրաինացի մանկավարժներ
Գուարչինո
Գուարչինո  (Guarcino), համայնք Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 1662 մարդ, բնակչության խտությունը կազմում է 40 մարդ/կմ²։ Տարածքը կազմում է 42 կմ²։ Փոստային ինդեքս՝ 03016։ Հեռախոսային կոդ՝ 0775։
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
(7203) Սիգեկի
(7203) Սիգեկի (Sigeki), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 27-ին Սատորու Օտոմոյի կողմից Կիյոսատոյում ։
Միջին հեռավորությունը Արեգակից կազմում է 2,437953 ա. մ., առավելագույնը մոտենում է 2,0422 ա. մ. հեռավորության վրա և հեռանում 2,8337 ա. մ. ։ Արեգակի շուրջ մեկ ամբողջական պտույտ է կատարում 1390,39 երկրային օրվա ընթացքում, իր ուղեծրով շարժվելով միջինում 0,25892 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։
Պանայա
Պանայա (Πάνω Παναγιά), լեռնային գյուղ Կիպրոսի Հանրապետության Պաֆոսի շրջանում։ Պանայա անունը ծագել է գյուղում գտնվող եկեղեցիներից և վանքերից։
Կիպրոսի Հանրապետության առաջին նախագահ Մակարիոս III-ը ծնվել է Պանայաում։ 2011 թվականի տվյալներով գյուղի բնակչությունը կազմել է 564 մարդ։
Աղբյուրներ
Կատեգորիա:Կիպրոսի գյուղեր
Արեգունվո գետ
Արեգունվո գետ, գետակ Սևանա լճի ավազանում ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Օլբրայթ-Նոքս պատկերասրահ
Օլբրայթ-Նոքս պատկերասրահ (Albright–Knox Art Gallery), պատկերասրահ ԱՄՆ Նյու Յորք նահանգի Բուֆֆալո քաղաքում։ Տեղակայված է Էլվուդ պողոտայի 1285 հասցեում։ Պատկերասրահում ներկայացված է իմպրեսիոնիստների, պոստիմպրեսիոնիստների և ժամանակակից արվեստի ներկայացուցիչների աշխատանքների լայն հավաքածու։ 1971 թվականի մայիսի 27-ին պատկերասրահի շենքն ընդգրկվել է ԱՄՆ-ի պատմական վայրերի ազգային գրանցիչի ցանկում (NRHP Reference # 71000538) :
Պատմություն
Օլբրայթ-Նոքս պատկերասրահի հենք հանդիսացող Բուֆֆալոյի գեղարվեստի ակադեմիան հիմնադրվել է 1862 թվականին։ Այն ԱՄՆ արվեստի ամենահին հասարակական հաստատություններից մեկն է։ 1890 թվականին գործարար և բարերար Ջոն Օլբրայթն ակադեմիայի համար սկսեց կառուցել Օլբրայթ պատկերասրահը։ Շենքը նախագծեց տեղացի անվանի ճարտարապետ Էդուարդ Բրոդհեդ Գրինը։ Ի սկզբանե նախատեսվել էր այն օգտագործվել որպես 1901 թվականի Համաամերիկյան ցուցահանդեսի գեղարվեստի տաղավար, սակայն շինարարական աշխատանքների ձգձգման պատճառով մինչև 1905 թվականը շենքը մնաց անավարտ ։
Ընդլայնման առաջին քննարկումը թանգարանն սկսել է 2001 թվականին։ 2012 թվականին պատկերասրահի կառավարման խորհուրդը հանձնարարեց Snøhetta ճարտարապետական ընկերությանը ստեղծել պատկերասրահի հետագա ընդլայնման նախագիծ ։
Ցուցահանդեսներ
1978 թվականին Վենետիկի 28-րդ բիենալեին մասնակցելու համար ԱՄՆ-ից ընտրվեց Օլբրայթ-Նոքս պատկերասրահը Ռիչարդ Դիբերկոռնի աշխատանքով։  1988 թվականին թանգարանը կրկին արժանացավ Միացյալ Նահանգները Վենետիկում ներկայացնելու պատվին, թանգարանի համադրող Մայքլ Գ. Օփինգը առաջարկեց ներկայացնել մեդիա նկարիչ Ջենի Հոլցերին ։
Հավաքածու
Երկար տարիներ պատկերասրահը ձեռք է բերել միայն առանցքային արվեստի գործեր ։ Հավաքածուն ներառում է տարբեր ժամանակաշրջանների գործեր. իմպրեսիոնիստական, պոսիմպրեսիոնիստական ոճերի աշխատանքներ կարելի է տեսնել 19-րդ դարի նկարիչներ Պոլ Գոգենի և Վինսենթ վան Գոգի մոտ։
Վաղ 20-րդ դարի հեղափոխական ոճերից, ինչպիսիք են կուբիզմը, սյուրռեալիզմը, կոնստրուկտիվիզմը, ներկայացված են Պաբլո Պիկասոյի, Ժորժ Բրաքի, Ժան Մեցենժեի, Ալբերտ Գլեզի, Անրի Մատիսի, Անդրե Դերենի, Խոան Միրոյի, Պիտ Մոնդրիանի, Ալեքսանդր Ռոդչենկոյի աշխատանքները։ Քանի որ Սեյմուր Հ. Նոքսի և պատկերասրահի նախկին տնօրեն Գորդոն Մ. Սմիթի շնորհիվ թանգարանը խորությամբ ունի աբստրակտ էքսպրեսիոնիզմի հավաքածու ։
Աբստրակտ էքսպրեսիոնիզմի, փոփ արտի, 1970-ական թվականների արվեստի տարրեր ներկայացնող արվեստագետներից ներկայացված են Արշիլ Գորկին, Ջեքսոն Պոլլոք, Քլիֆֆորդ Սթիլը, Էնդի Ուորհոլ։ Պատկերասրահն ունի նաև ամերիկյան և եվրոպական արվեստի հետպատերազմյա նմուշներ. հավաքածուում ներկայացված են արվեստագետներ՝ Կիկի Սմիթը, Ալան Գրահամը, Գեորգ Բազելիցը, Ջոն Կոնելը, Պեր Կիրկեբին։ 1988 թվականին, պատկերասրահի հիմնադրման 125-ամյակի առթիվ, պատկերասրահը ձեռք է բերել Անսելմ Կիֆերի «Die Milchstrasse (Ծիր Կաթին)» (1985-1987) մեծամասշտաբ կտավը ։
Օլբրայթ-Նոքս պատկերասրահի ցուցադրական հատվածը հնարավորություն է տալիս ներկայացնել 6740 նմուշներից միայն 200-ը ։
Քանդակներ
Պատկերասրահի հավաքածուի առավել ուշագրավ քանդակներից են՝
Թանգարանային նմուշի վաճառք
2007 թվականին Օլբրայթ-Նոքս պատկերասրահը թանգարանի հավաքածուից հանեց հռոմեական ժամանակաշրջանի Արտեմիսն ու արու եղջերուն բրոնզե քանդակը, որը 2007 թվականի հունիսի 7-ին Նյու Յորքի Սոթբիս աճուրդի բորսայում վաճառվեց 28.6 միլիոն դոլարով ։ Ըստ Սոթբիսի՝ սա անտիկի իրի կամ քանդակի համար երբևէ վճարված ամենաբարձր արժեքն էր։ Քանդակը եվրոպացի մասնավոր հավաքորդի անունից գնեց լոնդոնցի դիլեր Ջուզեպպե Էսկենացին ։
Այս վաճառքից հետո հանրության ուշադրությունը սևեռվեց թանգարանի վրա։ 2007 թվականի փետրվարին, երբ թանգարանից հանվող (Deaccessioning) նմուշների ցանկը հասանելի դարձավ հանրությանը, պատկերասրահի տնօրեն Լուիս Գրաչոսն անտիկ քանդակը սահմանեց որպես հաստատության պատմական «ժամանակակից արվեստի ձեռքբերման և ցուցադրման» «առանցքային առաքելությունից» դուրս գտնվող։ Այս սահմանումից հետո քննադատները երկմտեցին՝ արդյոք ապահով են Ուիլյամ Հոգարթի «Կնոջ վերջին խաղագումարը», Ջոշուա Ռեյնոլդսի Cupid as a Link Boy ստեղծագործությունները։ Գյուստավ Կուրբեի, Օնորե Դոմիեի, Ժակ Լուի Դավիդի և Էժեն Դելակրուայի աշխատանքները պատկերասրահն ավելի վաղ էր գնել ։
Թանգարանից նմուշ հանելու որոշումը կայացվել է թանգարանի տնօրենների խորհրդի քվեարկությամբ, վավերացվել է բոլոր անդամների կողմից՝ ըստ Ամերիկյան թանգարանների միության ուղեցույցի ։ Վաճառքից հետո հարց բարձրացվեց՝ ինչպես թանգարանները կարող են պահպանել իրենց կարևորությունը՝ գտնվելով տնտեսապես անկայուն մարզերում, ունենալով սահմանափակ ռեսուրսներ ձեռքբերման գործընթացների կազմակերպման համար ։
Կառավարում
2013 թվականից պատկերասրահը ղեկավարում է Յանի Սիրենը, ով սկանդինավյան տարածաշրջանից ամերիկյան արվեստի պատկերասրահ ղեկավարող առաջին տնօրենն է ։
Տնօրենների ամբողջական ցանկ՝
Ֆինանսավորում
2007 թվականին պատկերասրահի նվիրատվությունները կազմել են 58 միլիոն դոլար, տարեկան 1.1 միլիոն դոլար տրամադրվել է ձեռքբերումներին ։ 2007 թվականին 200 արվեստի գործերի վաճառքի գումարն ավելացվել է 22 միլիոն դոլար ձեռքբերումների գումարին, և թանգարանն ի վիճակի է եղել տարեկան նոր արվեստի գործերի վրա ծախսել 5 միլիոն դոլար ։ 2013 թվականին պատկերասրահը թանգարանի խորհրդի անդամ, Բուֆֆալոյի արվեստի հովանավոր Պեգգի Պիրս Էլֆվինից ստացել է 11 միլիոն դոլար ժառանգություն, որը թանգարանի պատմության մեջ ամենամեծ նվիրատվությունն է ։
Ժամեր
Պատկերասրահը բաց է երեքշաբթիից կիրակի օրերին, ժամը՝ 10.00-17.00: Յուրաքանչյուր ամսվա առաջին ուրբաթ օրերին՝ ժամը 10.00-22.00, M&T բանկի աջակցությամբ մշտական հավաքածուի ցուցադրությունն այդ օրն անվճար է ։
Արտաքին հղումներ
Կատեգորիա:ԱՄՆ-ի թանգարաններ Կատեգորիա:Ժամանակակից արվեստի թանգարաններ
Էլիզաբեթի դիտարկումների աշտարակ
Էլիզաբեթի դիտարկումների աշտարակ (Erzsébet-kilátó), կառուցվել է Յանոշ լեռան գմբեթաձև գագաթին, որը գտնվում է ծովի մակարդակից 527 մետր բարձրության վրա և համարվում է Բուդապեշտի ամենաբարձր կետը։
Պատմություն
Դիտարկումների աշտարակը, որտեղից գեղեցիկ տեսարան է բացվում դեպի հունգարական մայրաքաղաքը և նրա շրջակայքը, հայտնի է դեռևս վաղեմի ժամանակներից։ 1882 թվականին այստեղ է բարձրացել Էլիզաբեթ Բավարացին։ 1902 թվականին հյուրանոցատերերի կոնգրեսում ձեռնարկատեր Ֆրեդերիկ Գլյուկը առաջարկեց աշտարակի փայտե հարթակը վերակառուցել որպես դիտարկման հրապարակ և լիարժեք տեսարժան վայր, որն էլ կարող էր գրավել բազմաթիվ զբոսաշրջիկների։ 1907 թվականին հավաքագրվեցին անհրաժեշտ միջոցներ և դիտարկման աշտարակի վերակառուցման նախագծումը հանձնարարվեց հունգարացի պատմական կառույցների վարպետ Ֆրիդեշ Շուլեկին, որը մինչ այդ վերակառուցել էր Մատյաշի եկեղեցին և կառուցել Ձկնորսի ամրոցը։
Նեոռոմանական ոճով կառուցված աստիճանաձև չորսօթյականոց աշտարակն ուներ շրջանաձև տեսք։ Աշտարակի բարձրությունը կազմում է 23,5 մետր, դիտարկման հրապարակի վերին օթյակ կարելի է հասնել հարյուրմեկ աստիճանավոր շրջանաձև սանդուղքով։ Աշտարակի նախասրահում Ֆրեդերիկ Գլյուկի նախաձեռնությամբ և միջոցներով տեղադրվեց Ելիզավետա թագուհու մարմարե արձանը։ Պատերի վրա կատարվել են խճանկարային նկարազարդումներ Վիկտոր Տարդոշ-Կրենների էսքիզներով։ Պարզ եղանակային պայմաններում աշտարակի վերևից բացվում է մինչև 75-80 կիլոմետր հեռավորությամբ համայնապատկեր, իսկ հազվագյուտ օրերի կարելի է տեսնել Բարձր Տատրաների ձյունածածկ գագաթները։
Սոցիալիզմի տարիներին աշտարակի վերին հրապարակը զարդարում էր հսկայական կարմիր աստղը, որը տեսանելի էր բավականին հեռավորությունից։ 21-րդ դարի սկզբին խարխլված աշտարակը վերակառուցվեց ։
Դիտարկման աշտարակը այցելուների համար բաց է ամեն օր, ժամը 8-ից մինչև 20-ը, մուտքն անվճար է։
Արտաքին հղումներ
Կատեգորիա:Աշտարակներ Կատեգորիա:Բուդապեշտի շենքեր և կառույցներ Կատեգորիա:Բուդապեշտի տեսարժան վայրեր
Նոր ուղի (այլ կիրառումներ)
Նոր ուղի եզրը կարող է վերաբերել․
Նովոյուրիևկա (գյուղ, Նովի Բուգի շրջան)
Նովոյուրիևկա (Новоюрївка), գյուղ Ուկրաինայի Նիկոլաևի մարզի Նովի Բուգի շրջանում։ Հիմնադրվել է 1882 թվականին։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր Կատեգորիա:1882 թվականին հիմնադրված բնակավայրեր
Արմանիսի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Արմանիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 1 հուշարձան (1 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Զարեհ Սահակյանց
Զարեհ Հայկի Սահակյանց, հայ խորհրդային ջութակահար, ալտահար և դիրիժոր, պրոֆեսոր (1983 թ.), ՀԽՍՀ արվեստի վաստակավոր գործիչ (1973 թ.)։ Հայաստանի պետական կամերային նվագախմբի հիմնադիր]։
Կենսագրություն
Զարեհ Սահակյանցը ծնվել է 1933 թվականին Դոնի Ռոստովում։ Սահակյանցը երաժշտական կրթությունը ստացել է Մոսկվայի (ջութակահար, 1958 թ.) և Երևանի (դիրիժոր, 1982 թ.) կոնսերվատորիաներում, ճանաչված մանկավարժներ Կ․ Դոմբաևի և Յ. Յանկելևիչի դասարաններում։
1952-ին ավարտել է Երևանի միջնակարգ մասնագիտական երաժշտական դպրոցը (Կ․ Դոմբաևի դասարան), 1952–54-ին սովորել Երևանի կոնսերվատորիայում։ 1958-ին ավարտել է Մոսկվայի կոնսերվատորիան որպես ջութակահար (Յու․ Ի․ Ցանկելևիչի դասարան), 1982-ին՝ Երևանի կոնսերվատորիան որպես դիրիժոր (Յու․ Դավթյանի դասարան)։ 1957–58-ին աշխատել է Մոսկվայի կամերային նվագախմբում։ 1960–1963-ին՝ Հայաստանի պետական սիմֆոնիկ նվագախմբի ջութակահար–կոնցերտմայստեր, 1962–75-ին՝ իր իսկ հիմնադրած Հայաստանի կամերային անսամբչի գեղարվեստական ղեկավար։ 1962-ից դասավանդում է Երևանի կոնսերվատորիայում (կամերային անսամբլ, կվարտետի դասարան, 1983-ից՝ պրոֆեսոր)։ 1975–1977-ին դասավանդել է Կահիրեի կոնսերվատորիայում։ Անդրկովկասյան մրցույթի դափնեկիր (Բաքու, 1960, 2-րդ մրցանակ), Հայաստանի լենինյան կոմերիտմիության մրցանակ (1970)։
1957-1958 թթ. եղել է Մոսկվայի կամերային նվագախմբի ջութակահար։ 1958 թվականին վերադարձել է Հայաստան և 1960-1963 թթ. ստանձնել Հայաստանի պետական սիմֆոնիկ նվագախմբի կոնցերտմայստերի պաշտոնը, 1962-1975 թթ.՝ իր հիմնադրած Հայաստանի կամերային նվագախմբի գեղարվեստական ղեկավար ։
Սահակյանցը նպաստել է Հայաստանում կամերային երաժշտության տարածմանը։ Մշակել է Կոմիտասի, Բարսեղ Կանաչյանի ստեղծագործությունները։
1962-1986 թթ. դասավանդել է Երևանի, 1975-1977 թթ.՝ Կահիրեի կոնսերվատորիաներում։
Զարեհ Սահակյանցը կամերային նվագախմբի համար մի շարք մշակումներ և փոխադրումներ է կատարել, և հատկապես արժեքավոր են երջանկահիշատակ Վազգեն Ա կաթողիկոսի ցանկությանբ իրագործված պատարագի չորս հատվածի մշակումները։
Սահակյանցն արժանացել է վաստակավոր արտիստի (1967), արվեստի վաստակավոր գործչի (1973 թ.) կոչումների։ Նա Անդրկովկասյան մրցույթի դափնեկիր էր (1960 թ.), ՀԼԿԵՄ մրցանակակիր (1970 թ.)։ ԽՍԿԿ անդամ 1967-ից։
Ծանոթագրություններ
Կատեգորիա:Հայ ալտահարներ‎ Կատեգորիա:Հայ դիրիժորներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ ջութակահարներ
Հոլանք
Հոլանք, գյուղ Արևմտյան Հայաստանում, Էրզրումի վիլայեթի Քղիի գավառակում ։
Բնակչություն
1872-1873 թվականներին ուներ 2 տուն հայ, 18 տուն հույն, 1 տուն քուրդ բնակիչ, իսկ 1909 թվականին ուներ 5 տուն՝ 35 հայ և 385 այլազգի բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Վերխնեերմոլգի
Վերխնեերմոլգի (Верхнеермолги, Үрге Ермолги), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Ֆեդոսինո (գյուղ, Կոլոմենսկի շրջան)
Ֆեդոսինո (Федосьино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 177 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Սանսկի Մոստ
Սանսկի Մոստ (Сански Мост / Sanski Most), քաղաք Բոսնիա և Հերցեգովինայում։ Համանուն համայնքի վարչական կենտրոնն է։ Մտնում է Բոսնիա և Հերցեգովինայի Դաշնության կազմի մեջ։ Տեղակայված է Սանա գետի ափին՝ Պրիեդորի և Կլյուչի միջև ։
Աշխարհագրություն
Սանսկի Մոստ քաղաքը և համայնքը տեղակայված են Բոսնիական Կրաինա պատմական շրջանում։ Համայնքից արևմուտք տեղակայված է Գրմեչ լեռը, իսկ արևելք՝ Մուլեժ և Բեհրեմագինիցա լեռները։ Այդտեղ հոսում են ութ խոշոր գետեր՝ Սանիցա, Դաբար, Զդենա, Բլիհա, Մայդանսկա Ռիեկա, Յապրա, Սասինկա և Կոզիցա։ Մի քանի ոչ մեծ գետեր Սանայի վտակներն են։ Շրջանն առանձնանում է նրանով, որ Իլիցա գյուղով հոսում է ռադիոակտիվությամբ հագեցած գետ, որի ջուրը ունի բուժիչ հատկություն։ Համայնքում գոյություն ունեն մի քանի մեծ քարանձավներ, որոնցից առավել հայտնի են Խրուստովացկայա և Դաբարսկայա քարանձավները։ Այստեղ գերակշռում է բարեխառն միջերկրածովային կլիման։
Բնակչություն
Ըստ 1991 թվականի մարդահամարի տվյալների՝ համայնքի 75 քաղաքներում ապրել է 60307 մարդ։
1991 թվականի դրությամբ համայնքի ազգային կազմը եղել է հետևյալը.
Պատմություն
Համայնքի տարածքի վրա գոյություն են ունեցել բնակավայրեր դեռ Հռոմեկան կայսրության ժամանակներից։ Առաջին բնակավայրը ստեղծվել է մոտավորպես 820 թվականին, որը կրել է Լուկա անվանումը։ Սանսկի Մոստ քաղաքը առաջին անգամ հիշատակվել է 1244 թվականին՝ Զանա անունով։ Օսմանյան տիրապետության օրոք քաղաքը մտել է Բոսնիական սանջակի կազմում։ Երկրորդ համաշխարհային պատերազմի տարիներին քաղաքում ուժեղ է եղել պարտիզանական գործունեությունը բոսնիացի հակաֆաշիստների շրջանում։
Բոսնիական պատերազմի տարիներին համայնքը 1992-ի գարնանից մինչև 1995 թվականը եղել է Սերբական Հանրապետության զորքերի տիրապետության տակ։ Սերբական զորքերը, ի պատասխան սերբերի սպանության, անխղճորեն հաշվեհարդար են տեսել բոսնիացիների հետ և վռնդել իրենց տներից։ 1995 թվականի հոկտեմբերին քաղաքն ազատվել է Բոսնիա և Հերցեգովինայի բանակի կողմից։ Ամբողջ համայնքը հայտնվել է Բոսնիա և Հերցեգովինայի Դաշնության կազմում, սակայն 2004 թվականին Սերբական Հանրապետության պահանջմամբ բոսնիացիներն Օշտրա Լուկան զիջել են սերբերին։
Քաղաքի տեսարժան վայրեր
Սանսկի Մոստ քաղաքում գոյություն ունի ուղղափառ եկեղեցի և մզկիթ, նաև այնտեղ տեղակայված են բարեգործական «Խաղաղության կառուցման կենտրոն» և «Ֆենիքս կենտրոն» ընկերությունների գլխավոր գրասենյակները։ Սանսկի Մոստը հայտնի է իր ռեստորանների, սրճարանների և նախաճաշիկարանների ցանցով, այնտեղ աշխատում է «Radio Sana» ռադիոկայանը։
Սպորտ
Քաղաքում տեղակայված է «Պոդգրմեչ» ֆուտբոլային ակումբի մարզադաշտը, որը հանդես է գալիս Երկրորդ լիգայում։ 1985 թվականին այստեղ հիմնադրվել է «Սանա» բասկետբոլի կանանց ակումբը, որը եղել է ամենահաջողակը Հարավսլավիայում, սակայն 1995 թվականին ակումբը դադարեցրել է իր գոյությունը։
Արտաքին հղումներ
Կատեգորիա:Բոսնիա և Հերցեգովինայի քաղաքներ Կատեգորիա:Սանսկի Մոստ Կատեգորիա:Բնօրինակում անաղբյուր հոդվածներ
Դին Մալենկո
Դին Սայմոն (Dean Simon, ծնվ.՝ օգոստոսի 4, 1960 ), առավել հայտնի Դին Մալենկո (Dean Malenko) ռինգային անվամբ, ամերիկացի նախկին պրոֆեսիոնալ ըմբշամարտիկ (ռեստլեր)։ Ներկա պահին աշխատում է «WWE» ընկերությունում, որպես հավաքագրող։
Ծնվել է 1960 թվականին՝ նախկին ռեստլեր Բորիս Մալենկոյի ընտանիքում։ Առավելապես հայտնի է «Extreme Championship Wrestling» (ECW), «New Japan Pro Wrestling» (NJPW), «World Championship Wrestling» (WCW) և «World Wrestling Federation» (WWF, այժմ՝ WWE) կազմակերպություններում ելույթներ ունենալու տարիներից։ Չնայած երբևէ աշխարհի ծանրքաշային չեմպիոնի կոչմանը չարժանանալուն, մարզական կարիերայում ընդհանուր առմամբ նվաճել է թվով 11 չեմպիոնական տիտղոս, այդ թվում՝ 4 անգամ ճանաչվել է WCW կիսածանրքաշային, 1 անգամ՝ WCW թիմային (Քրիս Բենուայի հետ), 2 անգամ՝ ECW աշխարհի հեռուստատեսային, 1 անգամ՝ ECW աշխարհի թիմային (կրկին Բենուայի հետ) և 2 անգամ՝ WWF երկրորդ ծանրքաշային չեմպիոն, ինչպես նաև 1997 թվականին «Պրո ռեստլինգ իլուսթրեյթիդ» հանդեսի «PWI 500» ցանկում գրավել է առաջին հորիզոնականը։ Մարզական կարիերայից հետո աշխատանքի է անցել «WWE» կազմակերպությունում՝ զբաղվելով նոր մարզիկների հավաքագրմամբ և մարզմամբ։
2015 թվականին ընդգրկվել է Հարդքոր ռեստլինգի փառքի սրահում։
Արտաքին հղումներ
Կատեգորիա:1960 ծնունդներ Կատեգորիա:Օգոստոսի 4 ծնունդներ Կատեգորիա:Ամերիկացի պրոֆեսիոնալ ըմբշամարտիկներ
Մոնիկա Աասպրոնգ
Մոնիկա Աասպրոնգ (Monica Aasprong, ), նորվեգացի բանաստեղծուհի, հեղինակ, թարգմանիչ, խմբագիր։
Կենսագրություն
Մոնիկա Աասպրոնգը ծնվել է 1969 թվականին Նորվեգիայի Քրիստիանսուն կոմունայում։ 1994-1995 թվականներին սովորել է Տելեմարկի համալսարանական քոլեջում, 2004-2005 թվականներին Ստոկհոլմում՝ Արվեստի, արհեստի և դիզայնի համալսարան-քոլեջում։ Բանաստեղծական տեքստի հնարավորությունները հանրային տարածության մեջ ուսումնասիրող «Օսլոյում օդաչուն» ծրագրի խմբագրական խորհրդի անդամ է։
Ստեղծագործություններ
Աասպրոնգն աշխատում է ձայնային սարքավորումների հետ և կատարում աուդիոհավելումներ։ Նրա «Շրջանաձև սաղմոնը» («Մինչ Բեթղեհեմ, մինչ Երուսաղեմ») ստեղծագործությունը Ստոկհոլմի «Audiorama» սրահում ներկայացվել է ձայնային էֆեկտներով, իսկ նորվեգացի կոմպոզիտոր Մայա Սոլվեյգ Կյելստռուպ Ռատկյեն 2013 թվականին Օսլոյի «Կունստեռնես Հուս» համերգասրահում համերգ է տվել ստեղծագործության հիման վրա ։
Աասպրոնգի բանաստեղծությունների ժողովածուներից մեկը թարգմանվել է դանիերեն, իսկ առանձին ստեղծագործություններ թարգմանվել են նաև իսպաներեն, արաբերեն, եբրայերեն, հոլանդերեն, ֆրանսերեն և ֆլամանդերեն։
Արտաքին հղումներ
Կատեգորիա:Նորվեգացի գրողներ Կատեգորիա:Նորվեգացի թարգմանիչներ Կատեգորիա:Նորվեգացի բանաստեղծներ
Մանգո (միրգ)
Մանգո մանգո բույսի պտուղը, պատկանում է աղտորազգիների ընտանիքին։
Հնդկական մանգոն ունի գյուղատնտեսական մեծ նշանակություն։ 2009 թվականին ամբողջ աշխարհում աճեցվել է հնդկական մանգոյի ավելի քան 300 տեսակ։ Դեռևս 1969 թվականին հայտնի է եղել միայն 200 տեսակ մանգո ։ Մանգոյի այս տեսակի ամենախոշոր արտահանողներից մեկը Հնդկաստանն է։ Հնդկական մանգոն խավոտ է, քաղցր, կեղևը կարմիր, կանաչ կամ դեղին երանգ ունի, միջուկն ունի դեղին, կամ նարնջագույն երանգ։
Արտադրողներ
Մանգոյի ծագման մասին կոնկրետ տեղեկություներ չկան։ Ենթադրաբար հնդկական մանգոն առաջացել է Պակիստանից Ինդոնեզիա ընկած տարածքում։
Հնդկաստանում հնդկական մանգոն համարվում է ազգային բուսատեսակներից մեկը։
Ջասթին Բիբեր։ Սեզոններ
Ջասթին Բիբեր․ Սեզոններ (Justin Bieber: Seasons), 2020 թվականի ամերիկյան վավերագրական հեռուստասերիալ կանադացի երգիչ Ջասթին Բիբերի երաժշտական ոլորտ վերադարձի մասին ։ Դրա ռեժիսորը և գործադիր պրոդյուսերը OBB Pictures'-ի Մայքլ Ռաթներն է լուսանկարիչ Ջո Թըրմինիի մասնակցությամբ լրացուցիչ դրվագներում ։ Վավերագրական հեռուստասերիալը պրոդյուսավորվել է Bieber Time Films, SB Films և OBB Pictures ընկերությունների կողմից, Ջասթին Բիբերի հետ որպես գործադիր պրոդյուսեր։
Մանգո (միրգ)
Արտադրողներ
Հնդկաստանում տարեկան հավաքում են մոտ 13,5 միլիոն տոննա մանգո (2009 թվականի տվյալներ) և Հնդկաստանը հանդիսանում է «Ալֆոնսո» տեսակի գլխավոր արտադրողը։ Եվրոպայում մանգո մշակվում է Իսպանիայում՝ Կանարյան կղզիներում։
Ջասթին Բիբեր։ Սեզոններ
Նախարտադրություն
2019 թվականի դեկտեմբերի 24-ին Բիբերը հայտարարել է վավերագրական հեռուստասերիալի մասին ։ Սերիալը նկարագրվում է որպես «անձնական, խորապես ցուցադրող այն, թե ոնց է նա երաժշտություն ստեղծում» ։ Հեռուստասերիալը ներառում է Բիբերի «Changes» հինգերորդ ստուդիական ալբոմի երաժշտությունը ։
Մանգո (միրգ)
Կիրառում
Հնդկաստանում և ասիական այլ պետություններում մանգոյի պտուղները հաճախ օգտագործվում են տնային բժշկության մեջ։ Օրինակ՝ Հնդկաստանում մանգո օգտագործում են արյունահոսությունը կանգնեցնելու համար, սրտամկանի ամրացման համար և ուղեղի լավ աշխատանքի համար։
Ջասթին Բիբեր։ Սեզոններ
Հետարտադրություն
Վավերագրական սերիալի թրեյլերը թողարկվել է 2019 թվականի դեկտեմբերի 31-ին ։ Նախադիտումը կայացել է «Dick Clark's New Year's Rockin' Eve», որտեղ Բիբերը ասել է «Որպես մարդիկ մենք հաճախ թռիչքներ և անկումներ ենք ունենում։ Այդքան շատ լավ սեզոններ, վատ սեզոններ։ Երբեմն, մենք ուզում ենք հանձնվենք» ։
Մանգո (միրգ)
Կիրառում
Կանաչ չհասած պտուղները իրենց մեջ մեծ քանակությամբ օսլա են պարունակում, որը պտղի հասնելուն զուգահեռ վեր է ածվում հասարակ ածխաջրի՝ բուսաշաքարի, գլյուկոզի և գարեշաքարի։ Բացի այդ չհասած մանգոն պեկտինների հարուստ աղբյուր է, սակայն պտղի մեջ կորիզի ձևավորումից հետո դրա քանակը կտրուկ նվազում է։ Նրա պարունակության մեջ եղած կիտրոնաթթվի, թրթնջկաթթվի, սաթաթթվի և խնձորաթթվի շնորհիվ չհասած պտուղը շատ թթու համ է ունենում։ Կանաչ մանգոն հարուստ է նաև վիտամին С-ով (15 մգ պարունակում է այնքան С վիտամին, որքան 30 մգ լայմի մեջ), կան նաև այլ վիտամիններ։
Ջասթին Բիբեր։ Սեզոններ
Թողարկում
Առաջին չորս դրվագները թողարկվել են 2020 թվականի հունվարի 27-ին YouTube Premium-ում։ Այն օգտատերերի համար, որոնք YouTube Premium չունեն, ամեն շաբաթ երկու դրվագ է թողարկվում, սկսելով 2020 թվականի հունվարի 27-ին ։
Ծանոթագրություններ
Կատեգորիա:Վավերագրական կինո Կատեգորիա:ՅուԹյուբ Կատեգորիա:2020 հեռուստասերիալներ
Մանգո (միրգ)
Սննդային արժեք
Մանգոյի 100 գրամ միջուկը պարունակում է մոտ ։
Արտաքին հղումներ
Կատեգորիա:Մրգեր Կատեգորիա:Դեղաբույսեր
Rhye
Rhye, երաժշտական դուետ Լոս Անջելեսում, որի անդամներն են կանադացի Մայք Միլոշը և դանիացի Ռոբին Հանիբալը ) ։ Նրանց դեբյուտային Woman ալբոմը թողարկվել է 2013 թվականին։
Պատմություն
Խմբի անդամները ծանոթացել են 2010 թվականին, երբ Հանիբալը խնդրեց Միլոշային ստեղծել ռեմիքս իր Quadron ծրագրի ստեղծագործություններից ]] ։ Միլոշը թողարկել է 3 սոլո ալբոմ, իսկ Հանիբալը Quadron-ի հետ մեկտեղ աշխատում էր Boom Clap Bachelors, Owusu & Hannibal и Parallel Dance Ensemble խմբերի հետ։ Համագործակցությունների արդյունքում ստեղծվեցին մի շարք երգեր, որոնք մեծ ազդեցություն ունեցան երաժիշտների սիրային հարաբերությունների վրա․ Միլոշը քիչ ավելի ուշ ամուսնացավ, իսկ Հանիբալը իր ընկերուհու հետ մեկնեց Լոս Անջելես։ Սկզբում խումբը անանուն էր․ մի շարք երգեր հայտնվել էին ինտերնետում առանց դրանց ստեղծողների անունների, որը դարձավ վատ արձագանքների պատճառ իսկ Մայք Միլոշի ձայնը ասում էին, որ կին է երգում, Շադե Ադուն ]] : Միայն տարվա վերջում երաժիշտները բացահայտեցին իրենց ինքնությունը։
Այդ նույն տարում Innovative Leisure լեյբլի կողմից թողարկվեցին Rhye-ի առաջին սինգլները՝ «Open» և «The Fall», որից հետո խումբը պայմանագիր կնքեց Polydor և Loma Vista/Republic լեյբլների հետ։
Ծանոթագրություններ
Կատեգորիա:Երաժշտական խմբեր Կատեգորիա:Դուետներ
Էյ Ջեյ Սթայլզ
Մանսագիտական ելույթների ընթացքում մեկ անգամ նվաճել է WWE աշխարհի, երեք անգամ՝ NWA, երկու անգամ՝ TNA աշխարհի ծանրքաշային, և երկու անգամ՝ IWGP ծանրքաշային չեմպիոնական տիտոսները։ Աշխարհի տիտղոսներից զատ, վեց անգամ դարձել է TNA իքս-դիվիզիոնի չեմպիոն և երկու անգամ՝ TNA հեռուստատեսային չեմպիոն։ Նշմարելի հաջողություններ է ունեցել նաև թիմային դիվիզիոնում՝ չորս անգամ նվաճելով NWA աշխարհի, երկու անգամ՝ TNA աշխարհի և մեկ անգամ՝ ROH աշխարհի թիմային չեմպիոնական տիտղոսները։ 2010 թվականին դարձել է «Պրո ռեստլինգ իլուսթրեյթիդ» հանդեսի «PWI 500» ցանկում 1-ին տեղը գրաված առաջին (և թերևս միակ) «TNA»-ի մարզիկը։
Արտաքին հղումներ
Կատեգորիա:1977 ծնունդներ Կատեգորիա:Հունիսի 2 ծնունդներ Կատեգորիա:Ամերիկացի պրոֆեսիոնալ ըմբշամարտիկներ
Ռեպկի (քաղաքատիպ ավան, Ուկրաինա)
Ռեպկի (Ріпки), քաղաքատիպ ավան Ուկրաինայի Չեռնիգովի մարզի Ռեպկիի շրջանում, շրջկենտրոն։
Արտաքին հղումներ
Կատեգորիա:Ուկրաինայի քաղաքատիպ ավաններ
Արջիձոր
Արջիձոր, գետակ Հայաստանում։ Պատկանում է Դեբեդի ավազանին և սկիզբ է առնում Բազումի լեռներից ։
Ծանոթագրություններ
Կատեգորիա:Լոռու մարզի գետեր Կատեգորիա:Ձորագետ գետի վտակներ
Ֆոտոմետեոր
Ֆոտոմետեոր (հին հունարեն φωτός / phōtós («լույս») և μετέωρος / metéōros («օդերում»), մթնոլորտային օպտիկայի մեջ պայծառ օբյեկտ կամ այլ օպտիկական երևույթ, որը հայտնվում է Երկրի մթնոլորտում, երբ արևի լույսը կամ լուսնի լույսը որոշակի հանգամանքներում ստեղծում է արտացոլում, բեկում, դիֆրակցիա կամ ինտերֆերենցիա։
Տեսակներ
Ամենատարածված օրինակները ներառում են լուսապսակներ, ծիածաններ, մառախուղե ծիածաններ, ամպերի ծիածանափայլեր (կամ երփներանգություն), գլորիաներ, Բիշոպի օղակներ, պսակներ, մթնշաղային ճառագայթներ, կեղծ արևներ, կեղծ լուսիններ լուսային սյուներ, միրաժներ, փայլատակումներ և կանաչ փայլատակումներ։
Սովորական եղանակային դիտարկումներում ֆոտոմետեորների մասին չի հաղորդվում ։
Արտաքին հղումներ
Կատեգորիա:Մթնոլորտային օպտիկական երևույթներ Կատեգորիա:Օդերևութաբանություն Կատեգորիա:Կլիմայագիտություն Կատեգորիա:Օպտիկա Կատեգորիա:Լույս
Վերածննդի ճարտարապետություն
Վերածննդի ճարտարապետությունը դիմել է անտիկ հունա-հռոմեական շինարարական արվեստի գեղագիտական հիմունքներին, հնարքներին և ձևերին։ Նրանում առաջնակարգ տեղ են գրավել աշխարհիկ կառույցները՝ հասարակական շենքերը, պալատները, քաղաքային տները։ Ճարտարապետության մեջ Վերածննդի ոճի հաստատմանը մեծապես նպաստել են Լ. Բ. Ալբերտիի, Ջ. դա Վինյոլայի, Ա. Պալլադիոյի տեսական տրակտատները ։
Ժամանակագրություն
Սովորաբար իտալական Վերածնունդը բաժանվում է երեք շրջանի։ Ի տարբերություն գեղանկարչության և քանդակագործության, որոնց զարգացումը համընկնավ 14-րդ դարի կեսերին, Վերածննդի ճարտարապետությունը, կապված 14-րդ դարի տնտեսական ճգնաժամի հետ, սկսեց իր վերելքը 15-րդ դարի սկզբին։
Վերածննդի Ճարտարապետության երեք շրջանները.
Տերմիններ
Վերածննդի տարբեր դարեր անվանվում են ըստ իտալական թվերի։
Արտաքին հղումներ
Կատեգորիա:Վերածննդի ճարտարապետություն
Վիլասար դե Դալտ
Վիլասար դե Դալտ (կատ.` Vilasar de Dalt) բնակավայր և մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մարեսմե շրջանում։ Տարածքը կազմում է 8,9 կմ2։ Բնակչությունը` 8746 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
(7204) Օնդրեյով
(7204) Օնդրեյով (Ondrejov), աստերոիդ աստերոիդների հիմնական գոտում։ Հայտնաբերվել է 1995 թվականի ապրիլի 3-ին Պետր Պրավեցի կողմից Օնդրեյովում ։
Միջին հեռավորությունը Արեգակից կազմում է 2,667503 ա. մ., առավելագույնը մոտենում է 2,3423 ա. մ. հեռավորության վրա և հեռանում 2,9927 ա. մ. ։ Արեգակի շուրջ մեկ ամբողջական պտույտ է կատարում 1591,31 երկրային օրվա ընթացքում, իր ուղեծրով շարժվելով միջինում 0,226228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,86° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Պետր Պրավեցի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շլեպցիգ
Շլեպցիգ (Schlepzig), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Ունթերշպրեվալդի ենթակայության տակ։ Բնակչությունը 618 մարդ է (2010 թվականի դեկտեմբերի 31–ի տվյալներով) ։ Զբաղեցնում է 30,37 կմ² տարածք։ Պաշտոնական կոդը՝ 12 0 61 428։
Whitesnake
Whitesnake, անգլո-ամերիկյան ռոք խումբ՝ հարդ ռոքի և բլյուզի մոտիվներով, որը ձևավորել է Deep Purple խմբի վոկալիստ Դեյվիդ Քովերդեյլը՝ 1977 թվականին։
1977-1984
Դեյվիդ Քովերդեյլը Whitesnake խումբը ստեղծել 1977 թվականին Հյուսիսային Թագավորությունում՝ Անգլիայում։ Ստեղծման ամենասկզբում խումբը ունեցել է The White Snake Band անվանումը։
Խմբի ստեղծումից հետո Քովերդեյլի հետ անդամակցում են նաև մի քանիսը, օրինակ՝ Բերնի Մարսդեն՝ կիթառ, Նիլ Մյուրրեյ՝ բաս, Դեյվ Դաուլ՝ թմբուկ և Բրայան Ջոնստոն՝ ստեղնաշարային։ Սակայն Ջոնստոնին շուտով փոխարինեց Պիտ Սոլլեյը։ Նա ձայնագրեց 7 դյույմանոց EP Snakebite (1978)-ը։ Բոլոր ալոմների պրոդյուսերը դեբյուտայինից սկսած մինչև 1984 թվականը եղավ Մարտին Բյորչը, որը եղել էր Deep Purple-ի վերջին ալբոմի պրոդյուսերը։ Աշխատելով Whitesnake-ի հետ նա դրան զուգահեռ զբաղվում էր նաև Black Sabbath, Iron Maiden, Rainbow խմբերի ալբոմների թողարկումով։
1979 թվականին թողարկվում է երկրորդ՝ Lovehunter ալբոմը։ Ալբոմի շապիկը ուներ փոքր-ինչ էրոտիկ բովանդակություն, սակայն որոշ դեպքերում այն վաճառվում էր հատուկ փաթեթավորված ձևով։ Այս ընթացքում ձևավորվում է Whitesnake-ի «ոսկե կազմը»՝ Մարսդեն, Մուդի, Քովերդեյլ, Լորդ, Պեյս։ 1980 թվականին թողարկվում է ևս մեկ ալբոմ, որը հայտնի էր «Fool For Your Lovin'» հիթով։
1981 թվականին թողարկվել է Come An' Get It երգը, որը Մեծ Բրիտանիայի չարթերում բարձրացել է երկու հորիզոնականով։ «Don’t Break My Heart Again» երգը տեղ է գտել թոփ 20 հիթերի մեջ, իսկ «Would I Lie to You»-ը՝ թոփ 40-ի։ Ալբոմը ձախողվել է ԱՄՆ-ում։ 1982 թվականին Քովերդեյլը արձակուրդ է գնում, որ խմանի իր հիվանդ աղջկան և մտածի խմբի հետագա անելիքները կասեցնելու մասին։
1984-1991
Մի փոքր դադարից հետո «Սպիտակ օձը» վերակենդանանում է։ Այդ ժամանակ խմբում երգում էին կիթառիստ Մել Գելլին, բասիստ և Ջոն Լորդի ընկեր՝ Քոլին Խոջկինսոնը և Rainbow խմբի թմբկահար Կոզի Պաուելը։ Այս կազմով խումբը ձայնագրում է Slide It In ալբոմը, որով արդեն իրականանում է Քովերդեյնլի ցանկությունը՝ խումբը տեղափոխել առևտրական ուղի։
Ալբոմի թողարկումից հետո խումբը լքում են Խոջկինսոնը և Մուդին։ Այդ ժամանակ խումբ է մտնում Thin Lizzy խմբի կիթառահարը՝ Ջոն Սայկսը և վերադառնում է Նիլ Մյուրրեյը։ 1987 թվականին նրանք թողարկում են իրենք ամենահանրահայտ ալբոմը՝ 1987 (այնքան հայտնի ինչպես ուղղակի Whitesnake-ն էր), որը հաղթում է անդրատլանտյան լսարանում։ Այս ալբոմը տարբերվում էր նախորդ ալբոմից իր բլյուզային ոճով՝ նախորդը հարդ-հեվի ոճի մեջ էր։ Երկու տարի անց նրանք Սթիվ Վայի հետ թողարկում են Slip of the Tongue ալբոմը, որը շատ մեծ հաջողություն չի ունեցել և որը դարձել է խմբի փլուզման պատճառը։
1994-մեր օրեր
1994 թվականին Դեյվիդ Քովերդեյլը կիթառիստ Ադրիան Վանդենբերգի հետ վերականգնում է խումբը։ 1997 թվականին թողարկվում է Retless Heart ալբոմը, որի ի սկզբանե պլանավորված էր, որ պետք է լինի սոլո ալբոմ։ Սակայն Դեյվիդը կրկին պառակտում է խումբը և վերականգնում է 2002 թվականին՝ բոլորովին նոր կազմով։
2006 թվականին թողարկվում է DVD Live... In the Still of the Night համերգային ալբոմը, որը ձայնագրվել է Լոնդոնում՝ 2004 թվականին, Hammersmith Odeon լեգենդար սրահում։ 2006 թվականին թողարկվում է երկրորդ համերգային ալբոմը՝ Live... In the Shadow of the Blues։
2010 թվականին «Frontiers» լեյբլի հետ թողարկվում է խմբի նոր ստուդիական ալբոմը՝ Forevermore։
Արտաքին հղումներ
Կատեգորիա:Ռոք խմբեր Կատեգորիա:1978 հիմնադրված երաժշտական խմբեր
Արախ (գետակ)
Արախ, գետակ Հայկական լեռնաշխարհում Արածանիի ավազանում, գործածական է ռուսերեն և օտար լեզուներով գրականության մեջ ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
Լուի Ժուվե
Լուի Ժուվե (Jules Eugène Louis Jouvet, 24 դեկտեմբերի, 1887, Կրոզոն, Ֆինիստեր – 16 օգոստոսի, 1951, Փարիզ), ֆրանսիացի ռեժիսոր, կինոյի և թատրոնի դերասան։
Կենսագրություն
Լուի Ժուվեն ծնվել է 1887 թվականի դեկտեմբերի 24-ին Կրոզոնում։ Մանկությունն անցկացրել է Բրետանում։ Տասնչորս տարեկանում կորցրել է հորն ու հետագայում դաստիարակվել է դեղագործ հորեղբոր մոտ Արդեններում։ 1904 թվականից Լուի Ժուվեն Փարիզում սովորել է դեղագործություն, սակայն ազատ ժամանակն անցկացրել է թատրոններում։ Երեք անգամ քննություն է հանձնել Դրամատիկական արվեստի բարձրագույն կոնսերվատորիա ընդունվելու համար, սակայն անհաջող։ 1913 թվականին իր ընկերոջ՝ Շառլ Դյուլենի հետ աշխատանքի է ընդունվել Ժակ Կոպոյի «Հին աղավնատուն» (Le théâtre du Vieux-Colombier) թատրոնում, որտեղ աշխատել է որպես ռեժիսոր, բեմանկարիչ և դերասան (նա կակազել է, սակայն վարպետորեն թաքցրել է իր այդ թերությունը հատուկ արտասանության (վանկ-վանկ) շնորհիվ, որը հետագայում հայտնի է դարձել)։
1914-1917 թվականներին Լուի Ժուվեն որպես բժիշկ եղել է Առաջին համաշխարհային պատերազմի տարբեր ռազմաճակատներում։ 1922 թվականին սկսել է ինքնուրույն աշխատել Ելիսեյան դաշտերում գտնվող թատրոնում։ 1923 թվականին նա հաջողությամբ բեմադրել է Ժյուլ Ռոմենի «Կնոք կամ Բժշկության հաղթանակը» պիեսը։ 1927 թվականին սկիզբ է առել նրա բազմամյա համագործակցությունը գրող Ժան Ժիրոդուի հետ։
1927 թվականի հուլիսի 6-ին Գաստոն Բատիի, Շառլ Դյուլենի ու Ժորժ Պիտոևի հետ միասին Լուի Ժուվեն ստեղծել է «Չորսի համաձայնություն» ռեժիսորական քառյակը (գոյություն է ունեցել մինչև 1940 թվականը), որի նպատակն էր բեմ վերադարձնել թատերական ներկայացման քնարականությունն ու ժամանակակից հեղինակներին։ 1930-1932 թվականներին Լուի Ժուվեի անձնական քարտուղարն է եղել Ժան Անույը ։
1935 թվականից Լուի Ժուվեն ղեկավարել է «Ատենեյ» թատրոնը (ներկայում կրում է նրա անունը)։ Նրան առաջարկել են գլխավորել «Կոմեդի Ֆրանսեզը», սակայն նա հրաժարվել է։ 1941 թվականին օկուպացված Ֆրանսիայից նա իր թատերախմբի հետ մեկնել է Լատինական Ամերիկա և վերադարձել 1944 թվականի վերջին ։
1950 թվականին Լուի Ժուվեն պարգևատրվել է Պատվավոր լեգեոնի շքանշանով։ 1951 թվականին բեմադրել է Ժան Պոլ Սարտրի «Սատանան և տեր Աստվածը» դրաման, աջակցել է Ժան Լուի Բառոյին ու Ժան Վիլարին։
Լուի Ժուվեն մահացել է ինֆարկտից 1951 թվականի օգոստոսի 16-ին՝ Գրեհեմ Գրինի «Իշխանություն և փառք» պիեսի փորձի ժամանակ։
Ֆիլմագրություն
Լոի Ժուվեն նկարահանվել է 32 ֆիլմում, այդ թվում՝ Անրի Ժորժ Կլուզոյի, Ժան Ռենուարի, Մարսել Կառնեի, Մարկ Ալեգրեի, Ժյուլեն Դյուվիվեի ֆիլմերում։
Արտաքին հղումներ
Կատեգորիա:Ֆրանսիացի դերասաններ Կատեգորիա:Ֆրանսիացի ռեժիսորներ Կատեգորիա:20-րդ դարի դերասաններ Կատեգորիա:Ֆրանսիացի թատերական ռեժիսորներ Կատեգորիա:Թատրոնի ֆրանսիացի դերասաններ Կատեգորիա:Առաջին համաշխարհային պատերազմի մասնակիցներ
Մայեն
Մայեն (ֆրանսերեն՝ Mayenne), դեպարտամենտ Ֆրանսիայի հյուսիս-արևմուտքում։
Պատմություն
Մայենը Ֆրանսիական հեղափոխության ժամանակ 1790 թ. մարտին կազմավորված առաջին դեպարտամենտներից մեկն է։ Վաթերլոոյի ճակատամարտում Կոաիլիցայի հաղթանակից հետո 1815 թվականի հունիսից 1818 թվականի նոյեմբերի միջև ընկած ժամանակաշրջանում օկուպացված է եղել պրուսական զորքերի կողմից։
Բնակչությունը կազմում է 300.6 հազար մարդ։
Աշխարհագրական տվյալներ
Տարածքը 5175 քառ.կմ է, ունի 261 համայնք։
Հողես
Հողես, գյուղ Արևմտյան Հայաստանում, Էրզրումի վիլայեթի Քղիի գավառակում ։
Պատմություն
Եղել է հայաբնակ գյուղ։ Գյուղն ավերվել է 1915 թվականի Մեծ եղեռնի ժամանակ ։
Ծանոթագրություններ
Կատեգորիա:Արևմտյան Հայաստանի գյուղեր
Սյուբլ
Սյուբլ (Subles), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 618 մարդ, բնակչության խտությունը` 253.28 մարդ/կմ²։ Բնակավայրը զբաղեցնում է 2.44 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 448 աշխատունակ (15-64 տարեկան) բնակիչ, որոնցից ակտիվ էին 344-ը, իսկ ոչ ակտիվները` 104։ Ակտիվության ցուցանիշը կազմում է 76,8 %։ 344 աշխատունակ մարդկանցից աշխատել է 313 անձ (166 տղամարդ և 147 կին)։ Գործազուրկ են եղել 31 անձ (19 տղամարդ և 12 կին)։ 104 անաշխատունակներից 28-ը եղել են աշակերտներ կամ ուսանողներ, 56-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աստրախանի մարզ
Աստրախանի մարզ (Астраханская область), մարզ Ռուսաստանի կազմում, Ռուսաստանի Դաշնության միավոր։ Վարչական կենտրոնն է Աստրախան քաղաքը (533 925 բնակիչ) ։
Սահմանակից է հյուսիսում՝ Ռուսաստանի Վոլգոգրադի մարզի և արևմուտքում՝ Կալմիկիա հանրապետության հետ, ինչպես նաև արևելքում Ղազախստանի հետ։
Կլիմա
Աստրախանի շրջանի կլիման ցամաքային է և չոր։ Ձմեռներ քիչ ձյունով, տարածաշրջանի մեծ մասում նկատվում է Կասպից ծովի ուժեղ փափկեցնող ազդեցություն ՝ հաճախակի հալոցքներով և անկայուն ձյան ծածկով, այնուամենայնիվ, որոշ օրեր կան բավականին ուժեղ ցրտահարություններ, երբ coldազախստանից կամ Ուրալից սառը օդային զանգվածներ են ներխուժում։  Շոգ ամառ. Կլիման բնութագրվում է նաև օդի ջերմաստիճանի տարեկան և օրական մեծ ամպլիտուդներով, տեղումների քանակով և խոնավության բարձր գոլորշիացմամբ։
Օդի միջին տարեկան ջերմաստիճանը տատանվում է հարավից հյուսիս ՝ +10 ° C- ից +8 ° C: Ամենացուրտ ամիսը հունվարն է, միջին ջերմաստիճանը -10 ... -20 ° C: Հուլիսին նկատվում է ամենաբարձր միջին + 35… + 45 ° C ջերմաստիճան։
Տարեկան տեղումները տարածաշրջանի հյուսիսում 180-200 մմ-ից 280-290 մմ են։ Տեղումների ամենամեծ քանակը ընկնում է ապրիլից հուլիս ընկած ժամանակահատվածում։  Ամռանը հորդառատ անձրևներն ուղեկցվում են ամպրոպներով, երբեմն ՝ կարկուտով։
Բնակչության փոփոխություն
Ամբողջը և քաղաքային բնակչությունը (նրա մասնաբաժինը) Համամիութենական և Համառուսաստանյան մարդահամարների տվյալների համաձայն ։
Ազգային կազմ
Մարզի բնակչության մեծ մասը ռուսաստանցիներ են (2002 թ. Տվյալներով ՝ 69,9%, 2010 թ. Տվյալներով ՝ 67,6%), մինչդեռ տարածաշրջանում ռուսաստանցիների տոկոսը ամենափոքրն է Ռուսաստանի Դաշնության ոչ ազգային սուբյեկտների շրջանում։ Երկրորդ ամենամեծ ժողովուրդը ղազախներն են (ըստ 2010 թ. ՝ 16,3%), Աստրախանի շրջանը ղազախների բնակության պատմական վայրն է, դա ֆեդերացիայի սուբյեկտների մեջ ամենամեծ ղազախական համայնքն է։  Աստրախանի շրջանը նաև թաթարների (ներառյալ Աստրախան և Յուրտներ, որոնք խոսում են առանձին բարբառներով (8,5%), կալմիկներով և թուրքմեններով) բնակության պատմական վայր է։ 2010 թ. Տվյալների համաձայն, թուրքերը կազմում են տարածաշրջանի բնակչության 33,1% -ը։
Մարզի բնակչության ազգային կազմի փոփոխություն Համառուսաստանյան և Համամիութենական մարդահամարների տվյալների համաձայն (1926-2010)։
Ղազախներ
Ղազախները կազմում են բնակչության ավելի քան 16,3% -ը և ապրում են Աստրախանի շրջանի գրեթե բոլոր շրջաններում և քաղաքներում, սա Ռուսաստանում ամենամեծ ցուցանիշն է։ Ինչպես նաև Ռուսաստանի այլ մարզերում, որտեղ ղազախներ են ապրում, գործում է ղազախական մշակութային կենտրոն, իսկ ղազախների կոմպակտ բնակության վայրերում ղազախերեն լեզուն դասավանդվում է միջնակարգ դպրոցներում։  Աստրախանի շրջանում Հոլդաստիկը ղազախական մշակութային խոշոր կենտրոն է։  Ղազախական լեզուն դասավանդվում է Աստրախանի բարձրագույն ուսումնական հաստատություններում (ՀՊՏՀ)։  2016-19 թվականներին մոլորակի ամենատարեց բնակիչներից մեկը Աստրախանի շրջանի Կրասնոյարսկի շրջանի Իսլամգազի գյուղի բնակիչ Աստրախանի ղազախուհի Թանզիլյա Բիսեմբեեւան էր։  2016-ի մարտին նա դարձավ 120 տարեկան ։
Վարչական տարածքային կառուցվածք
Աստրախանի շրջանում կա 141 համայնք, այդ թվում ՝ 2 քաղաքային թաղամաս (որոնցից մեկը Աստրախանի շրջանի namնամենսկի փակ վարչական տարածքային միավորն է), 11 քաղաքային շրջան, 11 քաղաքային ավան, 117 գյուղական բնակավայր։
Տնտեսագիտության մասնագիտացում
Մարզի տնտեսական կենտրոնի ՝ Աստրախանի արդյունաբերական համալիրը ներկայացված է նավաշինությամբ, պալպի և թղթի արտադրությամբ և ձկան վերամշակման արդյունաբերությամբ։ Առաջատար ոլորտներն են մեքենաշինությունը, էներգետիկան, սննդի վերամշակումը։  Մարզն ունի գազի, նավթի, ծծմբի գործնականում անսպառ պաշարներ։  Ընդհանուր առմամբ, քաղաքի արդյունաբերությունը մնում է անշահավետ։  Սա հիմնականում վառելիքի արդյունաբերության ազդեցությունն է, որը կազմում է արդյունաբերության, ինչպես նաև նավաշինության, ռադիոարդյունաբերության և էլեկտրաէներգիայի արդյունաբերության կորուստների մեկ երրորդը։  Միևնույն ժամանակ, արդյունաբերության մեջ 2002 թ.-ի համեմատ կորուստները նվազել են 28,9% -ով։
Աստրախանի շրջանում, Աստրախան քաղաքից 40 կմ հեռավորության վրա, տեղակայված է SEZ «LOTOS» - ը, Կասպյան ավազանի երկրներին սահմանակից, «Հյուսիս-հարավ» միջազգային տարանցիկ տրանսպորտային միջանցքի խաչմերուկում։ SEZ «LOTOS» - ը ստեղծվել է 2015-ին ՝ նավաշինության, մեքենաշինության, ինչպես նաև բարձր տեխնոլոգիական այլ արդյունաբերությունների հետ կապված արդյունաբերական արտադրանքը տեղակայելու համար։
Ախթուբայի շրջանը (շուրջ 70,2 հազար մարդ) գտնվում է շրջանի հյուսիս-արեւելյան մասում։ Նրա տարածքում կան ռազմական ուսումնավարժանքներ, պաշտպանական արդյունաբերության ձեռնարկությունների ճյուղեր։  Հիմնական ձեռնարկություններն են ԲԲԸ Բասոլ (սննդամթերքի արտադրություն), ԲԲԸ Միներալ-Քնաուֆ (շինանյութերի արտադրություն), ԲԲԸ Ախտուբինսկի ՍՍՌZ (մեքենաշինություն), ԲԲԸ պահածոների գործարան և ՓԲԸ Ախտուբինսկի մսի վերամշակման գործարան։
Կամյազյացկի շրջանը (մոտ 50,3 հազար մարդ) առաջատար դիրք է զբաղեցնում Աստրախանի շրջանում գյուղմթերքների արտադրության և վերամշակման համար։ Գյուղատնտեսության հիմնական ուղղություններն են բանջարաբուծությունը, սեխաբուծությունը, բրնձագործությունը, միսը և կաթնամթերքի անասնապահությունը։  Մարզի արդյունաբերությունը ներկայացված է հետևյալ արդյունաբերությամբ. Նավաշինություն (ամենահին ձեռնարկություններից մեկը ՝ ԲԲԸ «Վոլգո-Կասպյան նավաշինարան»), թեթև, տպագրական, ալյուրի և հացահատիկային արդյունաբերություն, շինանյութերի արտադրություն և այլն։
Արդյունաբերություն
Վառելիքի արդյունաբերությունը Աստրախանի տարածաշրջանի հիմնական արդյունաբերությունն է, քանի որ այնտեղ է գտնվում Աստրախանի գազի կոնդենսատի հանքավայրը, որը ամենամեծն է Ռուսաստանի եվրոպական մասում։ Աստրախանի գազի համալիրը, որը ներառում է գազի հանքեր և գազի վերամշակման գործարան, գործում է այս գազի կոնդենսատի հանքի հիման վրա։  Համալիրը մասնագիտացված է տեխնիկական գազի ծծմբի, շարժիչային բենզինի, դիզելային վառելիքի և կաթսայի վառելիքի, պրոպան-բուտանի ֆրակցիայի արտադրության մեջ։  Մեքենաշինությունը լավ զարգացած է տարածաշրջանում (նավաշինություն, մամլիչ դարբնոցային սարքավորումների, կոմպրեսորների արտադրություն և այլն)։ 1990-ականների համեմատ, 2003 թ.-ին Ռուսաստանի Դաշնությունում Աստրախանի շրջանի վառելիքի արդյունաբերության արտադրանքի բաժինը (8% -ից 60%) և էլեկտրաէներգիայի արդյունաբերությունը (2% -ից 11%) զգալիորեն աճել է, ինչը կասպիական ավազանի առևտրային պաշարների կրիտիկական վիճակի պատճառով զգալիորեն նվազել է սննդի արդյունաբերության արտադրանքի տեսակարար կշիռը (36% -ից մինչև 9%), ինչպես նաև թեթև արդյունաբերության արտադրանքի տեսակարար կշռի անկում (27% -ից 1%)։  Մեկ շնչի հաշվով մետաղի կտրող մեքենաների արտադրության լավագույն գործակիցները `4 (Ռուսաստանի Դաշնության մարզերում հաշվի առնված բոլոր տեսակի արդյունաբերական արտադրանքի շարքում չորրորդ տեղը), բնական գազը, նավթի առաջնային վերամշակումը։
Էներգիա
2020-ի սկզբի դրությամբ Աստրախանի շրջանում շահագործվել է 17 էլեկտրակայան ՝ 1,029,25 ՄՎտ ընդհանուր հզորությամբ, այդ թվում ՝ 13 արևային էլեկտրակայան և 4 thermalԷԿ։ 2019 թվականին նրանք արտադրել են 4,106 մլն կՎտ ժամ էլեկտրաէներգիա։
Գյուղատնտեսություն
Աստրախանի շրջանի ձկնորսական համալիրն ընդգրկում է գործունեության բոլոր հիմնական ոլորտները. Ջրային կենսաբանական ռեսուրսների որսում, վերարտադրություն, առևտրային ձկնաբուծություն (ջրագործություն), հումքի վերամշակում, ձկնամթերքի տարբեր տեսակների արտադրություն, գիտական ​​հետազոտություններ, մասնագետների պատրաստում։ Ձկնորսության արդյունաբերությունն իր մեջ ներառում է ավելի քան 200 ձեռնարկություններ և տարբեր տեսակի սեփականության կազմակերպություններ և կազմակերպություններ, որոնցում աշխատում է շուրջ 6 հազար մարդ։  Biologicalրային կենսաբանական ռեսուրսների դուրսբերման ծավալը 2017 թվականին սահմանվել է 51,3 հազար տոննա, որից 29,4 հազար տոննան մեջբերվել է ։
Աստրախանի շրջանի բնական և կլիմայական պայմանները բարենպաստ են ջրագործության զարգացման համար։ Ներկայումս մարզում գործում է 134 ձեռնարկություն, օգտագործված ջրամբարների մակերեսը կազմում է շուրջ 32 հազար հա։  Կարպի ձկնատեսակների (կարպ, արծաթափայլ կարպ, արծաթափայլ կարպ, խոտի կարպ) մշակումն իրականացվում է Աստրախանի շրջանում `ինժեներական լճակներում և բնական ջրամբարներում (ilmeny):  Թառափ ձկների տեսակների (ռուսական թառափ, բելուգա, ստերլետ, բեստեր) դաստիարակությունն իրականացվում է Վոլգայի դելտայի ջրահոսքերում տեղակայված վանդակների շարքերում։  Ներկայումս գործում են ջրային մշակույթի 36 արդյունաբերական ձեռնարկություններ, որոնց ընդհանուր մակերեսը կազմում է շուրջ 85 հա։  Վաճառվող թառափի տարեկան արտադրական ծավալը 400-450 տոննա է, սննդի խավիարը `8-10 տոննա։  Ընդհանուր առմամբ, Աստրախանի շրջանում կա 163 ձկնաբուծության վայր ՝ 10,5 հազար հեկտար ընդհանուր տարածքով, որից 71-ը կազմավորվել են 2016 թվականին։
Աստրախանի շրջանը Ռուսաստանի Դաշնության այն սակավաթիվ շրջաններից մեկն է, որը ոչ միայն պահպանել, այլև ավելացրել է անասնագլխաքանակը։ Տոհմային տնտեսության կենդանիների տարածաշրջանային ցուցահանդեսն ամեն տարի անցկացվում է տարածաշրջանում։  Խոշոր եղջերավոր անասունները ներկայացված են կաթնամթերքի հիմնական ցեղատեսակներով. Սիմենտալ, կարմիր տափաստան և բարձրարդյունավետ սև-սպիտակ ։ Աստրախանի շրջանում անասնաբուծության առաջատար ճյուղը ոչխարաբուծությունն է։  Տարածաշրջանն ունի բարակ բուրդ, կարակուլ, միս-բուրդ և էդիլբաևսկայա ոչխարների եզակի գենետիկական ֆոնդ, որոնք մեծ հնարավորություններ են տալիս բրդի արտադրության համար։  Մարզի բոլոր կատեգորիաների տնտեսություններում խոշոր եղջերավոր անասունների թիվը 2016 թվականի դրությամբ կազմել է 279,6 հազար գլուխ, այդ թվում ՝ կովեր ՝ 142,7 հազար գլուխ, ոչխարներ և այծեր ՝ 1,545 հազար գլուխ։  Բոլոր կատեգորիաների տնտեսություններում անասնաբուծության արտադրության ծավալը կազմել է. Կենդանի քաշով 45,5 հազար տոննա (100%) սպանդի համար անասուն և թռչնամիս, 142,1 հազար տոննա կաթ (100,7%), ձու 254,4 մլն հատ (114%) ։
Տրանսպորտ
1997-ի դրությամբ. Երկաթուղիների երկարությունը `849 կմ, ասֆալտապատ ճանապարհները` 4031 կմ, գետի երթուղիները `1443 կմ։ Մարզում կան բազմաթիվ գետաբերաններ, զարգացած է ջրային տրանսպորտը ՝ ներկայացված գետային տրամվայներով և լաստանավային անցումներով։  Հիմնական նավարկելի գետերն են ՝ Վոլգան, Բախտեմիրը, Բուզանը, Բոլդան, Ախթուբան, Կիզանը, Ծարևը։  Սառեցման ժամանակահատվածը սովորաբար տարեկան 2-3 ամիս է, երբեմն ՝ 4 ամիս, հատկապես տաք ձմռանը հիմնական նավարկելի գետերը ընդհանրապես չեն սառչում։  Ծովային նավահանգիստներ կան Աստրախան քաղաքում  և Օլյա գյուղում ։  Վոլգա-Կասպյան ջրանցքը (188 կմ երկարություն և 5 մ խորություն) փորված էր ծովի հատակի երկայնքով ՝ Բախտեմիրը կապելով Կասպից ծովի խորջրյա հատվածի հետ։  Օլյա և Գիլան նավահանգիստների (Իրան) նավահանգիստների միջև կանոնավոր ծովային լաստանավեր են սպասարկում ։  Աստրախանն ունի միջազգային օդանավակայան ։
Գիտություն և կրթություն
•Ոռոգվող բանջարեղենի և սեխի աճեցման FSBSI համառուսաստանյան հետազոտական ​​ինստիտուտ, հասցե ՝ Աստրախանի շրջան, Կամյոզյացկի շրջան, Կամիզյակ, փ. Լուբիչ, 16։ Նա մասնագիտանում է գյուղատնտեսական բանջարեղենի և սեխի ընտրության և գենետիկայի ոլորտում, ուսումնասիրում է դելտա լանդշաֆտների զարգացման խնդիրները։
•Ն.Ի. Վավիլովի անվան բույսերի արդյունաբերության համառուսաստանյան ինստիտուտի Պետական ​​բյուջետային գիտական ​​ինստիտուտի Աստրախանի փորձարարական կայան, հասցե ՝ Սանկտ Պետերբուրգ, փ. Բոլշայա Մորսկայա, 42-44 (վարչակազմ), Աստրախանի մարզ, Պրիվոլժսկի շրջան։ Կայանը պահպանում և ուսումնասիրում է բրնձի, ձմերուկի, սեխի, դդմի, լոլիկի և որոշ հատիկաընդեղենի հավաքածուներ։
•FSBSI- ի չոր գյուղատնտեսության նախասպիցյան հետազոտական ​​ինստիտուտ, հասցե ՝ Աստրախանի շրջան, Չեռնոյարսկի շրջան, էջ. Աղի ayայմիշչե, Սեվերնի թաղամաս, տուն 8։ Կասպյան ցածրավայրում չոր գյուղատնտեսության պայմաններում զբաղվում է հացահատիկի, կերային մշակաբույսերի սերմարտադրության բարելավմամբ և դրանց մշակման տեխնոլոգիայի կազմակերպմամբ։
•Բոգդինսկո-Բասկունչակսկի պետական ​​բնական արգելոց, հասցե ՝ Աստրախանի շրջան, Ախտուբինսկ, Մելիորատորովի միկրոշրջան 19, բն. 1: Արգելոցի նպատակն է պահպանել Բոլշոյե Բոգդո լեռան և Բասկունչակ լճի շրջակայքի եզակի բնական համալիրները, ուսումնասիրել դրանց կազմը և դինամիկան, բնակչության բնապահպանական կրթությունը, էկոլոգիական տուրիզմի կազմակերպումը։